Publication: Magyar Közlöny
Issue: MK-2000-101 (Year: 2000, Number: 101)
Era: 1990-2004
Section: felhatalmazás alapján — a 100/1997. (XII. 10.) FM rendelettel módosított — 39/1994. (VI. 28.) FM rendeletet
Paragraph Index: 56

(2) A termékenyítési bizonylatot három példányban kell kiállítani. A tőpéldány az inszeminátornál marad, az első példány a tenyésztő (az állat tulajdonosa) vagy annak megbízottja birtokába kerül, a második példányt a forgalmazó mesterséges termékenyítő állomásra kell havonta és öszszesítve elküldeni. A mesterséges termékenyítő állomás az adatokat a 4. §-ban foglaltak szerint továbbítja. Szarvasmarhák esetében az inszeminátor és a saját állományban termékenyítő, az OMMI által működtetett Szarvasmarha Információs Rendszer (a továbbiakban: SZIR) szerinti termékenyítési bizonylatot állítja ki, és azt a SZIR előírásai szerinti gyakorisággal, az OMMI által megbízott területi mesterséges termékenyítési felelős (a továbbiakban: TER felelős) ellenőrzése mellett közvetlenül juttatja el a SZIR-hez.

Source: https://magyarkozlony.hu/hivatalos-lapok/4485df2742888efec2d29d7f1c52b9c3c873fd6b/dokumentumok/8390ca40d765d885d526cf4598bacc9a999f91a6/letoltes